На основу члана 10. став. 4. Правилника о минималним условима за стицање звања наставника на Универзитету у Београду („Гласник Универзитета у Београду“ бр. 192/16, 195/16, 199/17, 203/18 и 223/21), подносим следећи

ИЗВЕШТАЈ О РАДУ

Овај извештај се односи на рад проф. др Весне Тодорчевић, редовног професора Факултета организационих наука у току претходног петогодишњег периода, односно за период од 15.5.2019.године, до 15.5.2024. године:

1. Биографски подаци

Весна Тодорчевић је рођена 26. децембра 1974. године у Панчеву. Основну школу је завршила у Земуну 1989. године као ђак генерације и добитник Вукове дипломе. Као ученица VIII разреда освојила је II награду на савезном такмичењу из математике у Бања Луци школске 1988/89 године. Након завршетка Математичке гимназије 1993. године уписује Математички факултет у Београду, смер Теоријска математика и применe, где дипломира у октобру 1998. године са просечном оценом 8,39 и исте године наставља последипломске студије, смер Анализа. Све испите на последипломским студијама положила је са оценом 10 и у јуну 2007. године одбранила магистарску тезу „Метрички простори и квазиконформна пресликавања“ под руководством ментора, у то време ванредног професора Милоша Арсеновића и коментора професора Мати Воринена са Универзитета Турку у Финској, светски признатог стручњака у овој области и тиме стекла академски назив магистра математике. Докторску дисертацију „Модули непрекидности квазирегуларних пресликавања“ одбранила је 18.8.2008. године на истом факултету, под менторством професора Миодрага Матељевића, професора тог факултета и коменторством професора Мати Воринена и тиме стекла академски назив доктора математике.

Од марта до септембра 1999. године радила је на Пољопривредном факултету у Земуну као сарадник на пројекту Катедре за математику и као сарадник на пројекту „Музика и математика“ професора Милоша Чанка. Од септембра 1999. до јуна 2006. године радила је као професор у Математичкој гимназији у Београду.

Од октобра 2001. године ради на Факултету организационих наука у Београду, прво као хонорарни сарадник, а децембра 2004. бирана је у звању асистента приправника, новембра 2007. у звање асистента, маја 2009. у звање доцента, децембра 2013. у звање ванредног професора и маја 2019. у звање редовног професора на овом факултету.

Од октобра 2011. године ангажована је са 30% радног времена у Математичком институту САНУ у Београду, где је јануара 2020. године изабрана у звање научног саветника. Ангажована је на мултидисциплинарним докторским студијама при Универзитету у Београду, где је увела нови предмет Математичка теорија музике. Учествовала је у извођењу наставе и на предмету Историја математике. Од октобра 2021.до октобра 2022. била је председник Програмског савета и руководилац студијског програма Историја и филозофија природних наука и технологије на коме се поменути предмети налазе.

1. Педагошко искуство

Професор Весна Тодорчевић учествовала је у извођењу предавања из предмета Математика 1, Математика 2 и Дискретне математичке структуре. Ангажована је и на изборним предметима на основним студијама Математика и музика, на мастер студијама Методе и алгоритми дискретне математике у музици, које је увела, као и на докторским студијама, на предмету Дискретна математика.

Коаутор је 3 збирке задатака и једног уџбеника. Уџбеник под називом „Дискретне математичке структуре“ и две збирке под истим називом „Збирка задатака из дискретних математичких структура“( прва са једним коаутором, друга са два коаутора) представљају основну литературу за истоимени предмет који слушају студенти друге године. Збирка задатака под називом „ Математика 2-збирка задатака“ користи се као основна литература за предмет Математика 2 који слушају студенти прве године Факултета организационих наука.

Током двадесет трогодишњег ангажовања на Факултету организационих наука показала је смисао за педагошки рад који је у студентским анкетама редовно вреднован високим оценама. У последњих пет година њена реализација предавања оцењена је високим просечним оценама на предметима на којима је била ангажована: Математика 1, Математика 2 и Дискретне математичке структуре. У зимском семестру 2023/2024 била је међу најбоље оцењеним професорима са просечном оценом 4.92.

1. Библиографија научних и стручних радова

| **Р. бр.** | **Библиографска јединица** | **Година** | **M** |
| --- | --- | --- | --- |
|  | Todorcevic Vesna, Harmonic Quasiconformal Mappings and Hyperbolic type Metrics, Springer , XVII+163p., ISBN 978-3-030-22590-2 | 2019 | M11 |
|  | Todorčević Vesna, Marija Šegan-Radonjić, Mihailo Petrović Alas:Mathematician and Master Fisherman, The Mathematical Intelligencer Vol 41,no 3, 44-50 | 2019 | M23 |
|  | Cvetković Dragoš, Todorčević Vesna, Cospectrality graphs of Smith graphs, Filomat,Vol33 no 11, 3269-3276 | 2019 | M22 |
|  | Члан уређивачког одбора часописа за историју науке Phlogiston | 2019- | M29v |
|  | Cvetković Dragoš, Jovanović Irena, Todorčević Vesna, Further results on he cospectrality of Smith graphs, SYM-OP-IS, 185-190 | 2019 | M33 |
|  | “A short survey on the development of contemporary logic”, Vesna Todorčević and Strahinja Djordjević, PHLOGISTON no.28, 175-190p, Beograd | 2020 | М53 |
|  | “Mathematics and music game in the function of childs social and emotional development”, Stajka Rajić, Vesna Todorčević and Alma Tasevska,  Školski vjesnik vol 69 ,no1, 209-225pp | 2020 | М51 |
|  | *Todorčević Vesna,“Harmonic quasiconformal mappings and hyperbolic type metrics”,*8th European Congress of Mathematics,Portorož, Minisymposium MS-32 Current topics in complex analysis | 2021 | М32 |
|  | “Les coulisses de la creation”, Karol Beffa, Cedric Villani, Flammarion 2015  “Iza kulisa stvaralaštva,Karol Befa, Sedrik Vilani, Centar za promociju nauke, Matematički institute SANU | 2021 | М68 |
|  | Todorčević Vesna,“HQC maps and Ahlfors regular domains”, Probabilistic Techniques in Analysis, Soči | 2021 | M32 |
|  | Simić Slavko, Todorčević Vesna,Jensen Functional, Quasi-Arithmetic Mean and Sharp Converses of Hölder’s Inequalities, Mathematics, vol. 9 br. 23 str. 3104-3104 | 2021 | M21a |
|  | Marija Šegan-Radonjić, Vesna Todorčević,Rodna struktura Matematičkog instituta SAN od 1946. do 1961. godine, Poglavlje u monografiji, str. 83-95  Etnografski institut SANU | 2022 | M44 |
|  | Huang Huaping,Todorčević Vesna,Radenović Stojan,Remarks on Recent Results for Generalized F-Contractions,Mathematics,vol. 10 br. 5 str. 768-768 | 2022 | M21a |
|  | Nezhad,Akbar Dehghan;Mirkov Nikola;Todorčević Vesna;Radenović Stojan  A different approach to b(αn,βn)-hypermetric spaces Војнотехнички гласник, Univerzitet odbrane u Beogradu,  vol. 70 br. 1 str. 24-42 | 2022 | M51 |
|  | Fabiano Nicola;Gardašević-Filipović Milanka;Mirkov Nikola;Todorčević Vesna;Radenović Stojan,On the Distribution of Kurepa’s Function,  Axioms,vol. 11 br. 8 str. 388-388 | 2022 | M21 |
|  | Varun Bose Chandrabose Sindhu;Udhayakumar Ramalingam;Savatović Milica;Deiveegan Arumugam;Todorčević Vesna;Radenović Stojan,Existence of Mild Solution of the Hilfer Fractional Differential Equations with Infinite Delay on an Infinite Interval, Fractal and Fractional, vol. 7 br. 10 str. 724-72 | 2023 | M21a |
|  | Patel Uma Devi;Todorčević Vesna;Radojević Slobodan;Radenović Stojan,  Best Proximity Point for G(t)F-Fuzzy Proximal Contraction,  Axioms,vol. 12 br. 2 str. 165-165 | 2023 | M21 |
|  | Abdelhamid Moussoui;Vesna Todorčević;Mirjana Pantović; Stojan Radenović; Daid Melliani,Fixed Point Results via G-Transitive Binary Relation and Fuzzy L-R-Contraction, Mathematics, vol. 11 br. 8 str. 1768-1768 | 2023 | M21a |
|  | Todorčević Vesna, “Harmonic quasiconformal mappings and Ahlfors regular domains part1”,IWGFT,Čenaj,Indija | 2023 | M32 |
|  | Todorčević Vesna, “Harmonic quasiconformal mappings and Ahlfors regular domains part2”, The 29th ICFIDCAA-2023,Pondičeri,Indija | 2023 | M32 |
|  | Todorčević Vesna, “Hp-theory for quasiregular mappings”, Mathematics Newsletter,Vol 34,no 1-2 | 2023 | M51 |
|  | Todorčević Vesna, “Geometry of domains and harmonic analysis”,ICCACFD 2024,Bubanešvar,Indija | 2024 | M32 |

1. Резултати у развоју научно-наставног подмлатка (председавање или чланство у комисијама за избор у наставничка/сарадничка/истраживачка звања)

Проф. др Весна Тодорчевић годинама успешно ради на уздизању математичког подмлатка и популаризацији математике. Била је председник и члан више комисија за избор наставника и сарадника на Факултету организационих наука, као и члан комисија за изборе у научна и истраживачка звања на Математичком институт САНУ.

1. Стручно-професионални допринос
   1. Председник или члан уређивачког одбора научног часописа или зборника радова у земљи или иностранству:

Члан уређивачког одбора Часописа за историју и филозофију науке Флогистон.

* 1. Председник или члан организационог одбора или учесник на стручним или научним скуповима националног или међународног нивоа:

-Члан Организационог одбора међународне конференције „International Conference on Complex Analysis and Computational Fluid Dynamics”, KIIT у Бубанешвару у Индији 2024. године.

-Члан Програмског одбора међународне конференције „International conference on special functions,analytic functions, metrics and quasiconformality” , IIT Indore у Индији 2024. године

* 1. Председник или члан у комисијама за израду завршних радова на основним, специјалистичким, мастер и докторским студијама:

У протеклих пет година, проф.др Весна Тодорчевић била је ментор три докторске дисертације докторских студија при Универзитету у Београду, члан комисија за одбрану докторског, као и више завршних радова на мастер и основним академским студијама на Факултету организационих наука као и студијама при Универзитету у Београду.

* 1. Руководилац или сарадник у реализацији пројеката:

Руководилац Пројекта припремне наставе за пријемни испит на ФОН-у 2021.

* 1. Иноватор, аутор или коаутор прихваћеног патента, техничког унапређења, експертиза, рецензија радова или пројеката:

-Налази се на листи рецензената више истакнутих међународних часописа

-Сарадник је реферативних часописа Zentralblatt für Mathematik и Mathematical Reviews.

1. Допринос академској и широј заједници:
   1. Председник или члан органа управљања, стручног органа, помоћних стручних органа или комисија на факултету или универзитету у земљи или иностранству:

Од октобра 2021.до октобра 2022. била је председник Програмског савета и руководилац студијског програма Историја и филозофија природних наука и технологије докторских студија при Универзитету у Београду.

* 1. Руковођење активностима од значаја за развој и углед факултета, односно Универзитета:

-Међународна сарадња са ауторима књиге „ Иза кулиса стваралаштва“ Каролом Бефом и добитником Филдсове медаље Седриком Виланијем, руковођење организације доласка Карола Бефе у Београд поводом промоције превода књиге, гостујући уредник и стручна редактура за математику и музику наведене књиге у мају 2021. године.

* 1. Учешће у наставним активностима који не носе ЕСПБ бодове (перманентно образовање, курсеви у организацији професионалних удружења и институција или сл.):

Проф. др Весна Тодорчевић је по позиву одржала осам предавања у оквиру миникурса „Harmonic quasiconformal mappings and hyperbolic type metrics” на Beijing Normal University у Пекингу 2024. године.

* 1. Домаће или међународне награде и признања у развоју образовања или науке:

- Захвалница Центра за промоцију науке за 10 година сарадње и доприносе и учешће у манифестацији Мај месец математике, 2021. године.

-Признање Департмана за математику Универзитета у Пондичерију у Индији за истакнуте доприносе комплексној анализи и применама 2023. године.

1. Сарадња са другим високошколским научноистраживачким установама, односно установама културе или уметности у земљи и иностранству
   1. Учешће у реализацији пројеката, студија или других научних остварења са другим високошколским или научноистраживачким установама у земљи или иностранству:

До 2023. године била је ангажована на „Стратешко научноистраживачком пројекту (ОИ) Министарства науке РС број 174024,144016 чији су руководиоци били академик Стеван Пилиповић и проф.др Марко Недељков са Департмана за математику и информатику Универзитета у Новом Саду.

* 1. Радно ангажовање у настави или комисијама на другим високошколским или научноистраживачким установама у земљи или иностранству:

У последњих пет година проф. др Весна Тодорчевић била је члан неколико комисија за избор у звање виши научни саветник и научни сарадник на Математичком институт САНУ.

* 1. Руковођење или чланство у органима или професионалним удружењима или организацијама националног или међународног нивоа:

-Руководилац је, више од 5 година, семинара „Математика и музика“ на Математичком институту САНУ.

- Члан Европског друштва жена у математици од 2019. године.

* 1. Гостовања и предавања по позиву на универзитетима у земљи или иностранству

-Предавање по позиву на 8. Европском конгресу математичара у Порторожу 2021. Минисимпозијум МС32 „Current topics in complex analysis”

-Предавање по позиву на међународној конференцији „Probabilistic methods in analysis” у Сочију 2021.

-Предавање по позиву на међународној конференцији „Hermite Conference” на Институту Анри Поенкаре у Паризу 2022. године.

-Предавање по позиву на међународном скупу „IWGFT2023“ одржаном у Ченају у Индији 2023. године.

-Предавање по позиву на међународној конференцији „The ICFIDCAA-2023“ одржаној у Пондичерију у Индији 2023. године.

-Учешће на Семинару за анализу на Филдсовом институту у Торонту 2023. године.

-Учешће на Семинару за анализу Универзитета у Хелсинкију 2023. године.

-Пленарно предавање на конференцији „ICCACFD 2024“ одржаној у Бубанешвару у Индији 2024. године

1. Остало:

-Оцена Б категорије за ERC Starting grant 2020. Године (као Principal Investigator).

- Активно учешће у манифестацији Мај месец математике у оквиру које је одржала 4 популарна предавања од маја 2019. године

-Четири гостовања на РТС Образовно-научни програм у 2022. години.

-Позвани учесник генералне скупштине Европског друштва жена у математици у Хелсинкију 2022. године.

-Учешће на панелу „Жене у науци-наука женама“ на Сајму технике са водећом темом Наука за све, одржаном 2023. године.

У Београду \_\_29.4.2024.\_године

\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Весна Тодорчевић